SARLNUUS SONDAG 18 MEI 2008 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitgesaai 
word. Oudio is ook beskikbaar via die web www.sarl.org.za, klik op ARMI en 
volg die koppelings soos aangedui. Vir oudio via Echolink koppel met ZSOJPL- 
R. 


Hierdie, en vorige bulletins, kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser vanoggend is (Naam en Roepsein), vanuit Pretoria met herleidings 
Op 28,325, 14,235, 10,130, 7,066 en 3,695 MHz ESB asook, 51,400, 438,825 en 1 
297 MHz FM in die Pretoriagebied. (Ander nuuslesers verander soos toepaslik). 


STIL SLEUTEL 


Dit is met leedwese dat die Magalies Amateurradioklub moet aankondig dat `n 
oudlid van die klub Gijs de Vries, ZSGAKO, in die ouderdom van 84 jaar se 
sleutel op 2 Mei stil geraak het. Ons innige meegevoel aan sy eggenote Nellie, 
kinders, kleinkinders en vriende. 


(POUSE) 

In vandag se SARLNuus: 

SARL VERANDER VAN BANK 

DIE RTA IN PORT ELIZABETH IS 'N MOETBYWOON 
VLIEG DEUR DIE IONOSFEER 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SARL VERANDER VAN BANK 


Die Raad van die SARL het besluit om die SARL se bankrekenings vanaf Stan- 
dard Bank na ABSA te skuif. As jy deur middel van `n bankoordrag of die 
internet betaal, neem kennis van die volgende besonderhede: 


Rekeningnaam: Suid-Afrikaanse Radioliga; Bank: ABSA; Takkode: 632 005; 
Rekeningnommer: 4071588849. 


Wanneer betaling elektronies gedoen word, vra die bank om `n @-pos aan ad- 
min@sarl.org.za of 'n faks aan 088 011 675 2793 te stuur. 


DIE RTA IN PORT ELIZABETH IS 'N MOETBYWOON 


As jy binne n paar ure se ry vanaf Port Elizabeth is, word jy aangemoedig om 
na die vriendelike stad te reis om die RTA by te woon. Die program is seker een 
van die beste wat al tydens n RTA aangebied is. Kyk net na die verskeiden- 
heid vanaf leer alles oor Spreispektrumkommunikasie, tot n praktiese aflaai op 


die PEARS WiFi-stelsel en alles oor hoe die SKA “Sauare Kilometre Array” 
radiokommunikasie in `n sekere gebied in Suid-Afrika sal beinvloed. Hierdie 
is maar sommige van die aanbiedings. As dit nie genoeg is nie, behoort die 
bywoningspryse dit te doen. HRO Suid-Afrika het n Yaesu VX120E BHE- 
handdraagbare radio, n MFJ kunsmatige grond en n JNG GPS geborg. Van 
Commco kan jy n doen dit self draadloosdiefalarm wen. Dit gebeur alles op 31 
Mei 2008 met registrasie om 08:15 en die program begin om 09:00. 


Kry al die besonderhede op www.sarl.org.za. 
RADIO ZS IN DIE POS EN OP DIE WEB LATER HIERDIE WEEK 


Later in hierdie week sal n volgende uitgawe van Radio 7ZS in die pos wees 
vir lede en ook op die web beskikbaar wees. Hierdie uitgawe is vol leesartikels 
en projekte. Bou n weerligvoorspeller om jou te waarsku wanneer weerlig na 
jou gebied beweeg. Hierdie interessante projek is ontwerp deur John Willescroft, 
ZSGEF, en bevat al die inligting wat jy nodig het om hier handige toestel te bou. 
Ons internasionale korrespondent, Dave Ingram, skryf oor die WARC-bande en 
Australië se VK4FUG verduidelik die voordele van `n geraasbeperkende lusan- 
tenna. Dan ook die gereelde bydraes. Moenie hierdie uitgawe misloop nie. 


As jy nou aansluit kry jy hierdie uitgawe van Radio Z$ en die volgende een as 
deel van die twee maande gratis lidmaatskap. Jy moet aansluit vir 14 maande 
maar betaal slegs vir 12 maande en dit teen die kontant terug tarief van R305. 
Die normale tarief vir 2008/ 2009 is R320. Lidmaatskap word eers geaktiveer 
na ontvangs van betaling met die aansoek. En nog kry jy toegang na die lede 
alleen gedeelte van www.sarl.org.za met, vorige uitgawes van Radio ZS en ander 
interessante items om af te laai. 


VLIEG DEUR DIE IONOSFEER 


Sonder om jou huis te verlaat kan enigiemand deur die geioniseerde gaslaag 
wat die aarde omsirkel aan die rand van die ruimte vlieg. Al wat nodig is, is 
n internetkoppeling en n gratis kopie van Google Earth wat beskikbaar is vir 
aflaai by http:/ /earth.google.com/. 


NASA noem die ionosfeer die laaste gedeelte van die aarde se atmosfeer wat 
ruimtemanne agterlaat as hulle die ruimte in vaar. Die ionosfeergebied strek 
vanaf 50 tot 500 myl bo die oppervlak van die aarde waar die atmosfeer uitdun 
tot n amper vakuum en aan die woede van die son blootgestel word. Ultravi- 
oletuitstraling van die son breek molekules en atome op en skep n wêreldwye 
waas van elektrone en ione. 


Deur gebruik te maak van Google Earth se koppelvlak kan gebruikers bokant, 
om en deur hierdie gebiede vlieg om n werklike 4D beeld van die situasie te 
kry. “Die vierde dimensie is tyd. Dit is n werklike tydstelsel wat elke 10 minute 
bygewerk word”. 


Die regte naam vir die stelsel is GAPS, `n afkorting vir “Communication Alert 
and Prediction System.” Satelliete in wentelbane om die aarde voer die stelsel 


met op die minuut inligting oor sonaktiwiteit. Die metings word dan verwerk tot 
elektrondigtheid deur natuurkundige gebaseerde rekenaarkodes. Dit is belangrik 
om onthou dat GAPS die ionosfeer nie net wys soos dit nou is nie, maar ook 
wat in die nabye toekoms gaan gebeur. 


Volgens voortplantingspesialis Carl Luetzelschwab, K9LA, sal hierdie model vir 
radioamateurs n wye beeld gee van wat die ionosfeer nou doen. 


“Vir radioamateurs is hierdie n goeie program omdat dit hulle toelaat om te 
bepaal watter frekwensies beskikbaar gaan wees vir kommunikasie met enige 
deel van die wêreld waarheen hulle op daardie tydstip wil kommunikeer. Die 
belangrikheid van hierdie nuwe produk is dat dit die eerste fisiese model van die 
ionosfeer is wat beskikbaar is vir die wye amateurradiogemeenskap. Tans gee 
dit slegs n wye oorsig, maar dit is n teken van dinge wat nog kom, het Carl 
gesê. 


Wil jy deur die ionosfeer vlieg, besoek http:/ /science.nasa.gov/. 
NOU IS DIT HIER, NOU IS DIT WEG 


Vinnige optrede deur lede wat die SARL-webmeesters in kennis gestel het dat 
daar probleme op die SARL-webwerf is en hulle vinnige reaksie het gesorg vir n 
skoon webwerf. Iemand het Henry Chamberlain se wagwoord gebruik en URL- 
adresse van volwasse webwerve gepos en die indruk geskep dat dit vanaf Henry 
kom. Die forumgedeelte is vinnig gesluit en ondersoek is ingestel om uit te vind 
hoe dit gebeur het. Henry se wagwoord is alreeds verander. 


KOMPETISIENUUS 
Die volgende kompetisie-uitslae is bekend gemaak: 


BHF/UHF-naelloop gehou op 24 Februarie: 1ste Marius Preston, ZS4MP, met 
52 punte, 2de Dennis Green, ZS4BS, met 46 punte en 3rde Tyron Brown, ZUST, 
met 20 punte. 


SARL BHF/UHF-ikompetise gehou op 15 en 16 Maart: Veldstasie multi- 
operateur Pretoria ARK 54682 punte; Veldstasie Enkel operateur Oosrand 
ARK, ZS6ERB, met 10917 punte; Vaste stasie Bert Howes, ZS6HS, met 790,5 
punte. 


Herfs @RP-naelloop gehou op 20 April: 1 watt klas Pierre van Deventer, 
ZS6BOS, met 2 400 punte; 5 watt klas 1ste Jan Botha, ZSAJAN, met 3 484 
punte, 2de Allan Wood, ZRIAAH, met 1 120 punte, 3rde Vidi le Grange, 
ZS1EL, met 588 punte en dde Gary Potgieter, ZS5NK, met 336 punte. 


Tot op hede het die SARL se Kompetisiebestuurder nog geen uitslae van die 
SARL Hamnet 40 meter kompetisie wat op 2 Maart gehou is, ontvang nie. 


HE-VOORTPLANTINGSVOORSPELLING 


Hannes Coetzee, ZS6BZ, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die algemeen 


stil tot onrustig wees behalwe gedurende 20 Mei wanneer lae stormvlakke verwag 
word. Die voorspelde effektiewe sonvlektelling sal gedurende die komende week 
minder as 5 wees. Die verwagte DX-toestande is goed vir die Noordelike rigtings 
maar vrotterig vir die hoofsaaklik Noord-Westelike paaie. 


15 en 20 m is die beste keuse vir DX met moontlike 15 en 20 m-openinge vanaf 
14:00 SAT na Indië. Kontakte met Australië gaan baie uitdagend wees. Vanaf 
ongeveer 14:00 is daar moontlike goeie 15 en 20 m-openinge na Europa. Kon- 
takte met die VSA gaan baie uitdagend wees. 10 MH lyk na sononder bruikbaar 
vir die morsekode- en digitale entoesiaste. 


Plaaslike toestande gaan gedurende die dag op 40 m goed wees. 30 m behoort 
gedurende die middel van die dag goeie resultate oor die langer afstande te lewer. 
Saans is 80 m die beste keuse. Dit is nou as die donderstorms en staties vir jou 
'n kans gaan gee. Nie te lank van nou af nie gaan 160 m weer baie bruikbaar 
begin word. 


Onthou dat hierdie net `n voorspelling is en dat HF jou steeds kan verras. Skakel 
jou stel aan, luister en roep ook C@ om seker te maak dat jy deel van die 
opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


23 tot 25 Mei Oefening Double Barrel 3: 31 Mei - RTA in Port Elizabeth; 8 Ju- 
nie - Sluitingsdatum vir inskrywings vir Kempton Park Amateurradio Tegniese 
Vereniging se klubwapenkompetisie. 


SARL nuus nooi klubs en individue uit om nuusberigte wat vir radioamateurs en 
kortgolfluisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHz in die Pretoriagebied met herleidings op 7 
(82, 7 205 en 17 590 kHrz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Dennis, Z4S4BS saamgestel is. 


'n Voorspoedige week word aan almal toegewens, 73. 


/EX 


